section_heading: Radnja
paragraph_text: U međuvremenu, Carmela od Gabrielle Dante saznaje da je suradnik u obitelji Soprano, Ralphie Rotaldo, upravo dobio dijete sa svojom dugogodišnjom brazilskom ljubavnicom. Carmela ovo prenese Tonyju i upita ga hoće li se podvrgnuti vazektomiji kako ne bi nanio sramotu obitelji, jer ona ionako zna da on viđa žene sa strane. Tony pokuša odbaciti optužbe, jer je još prije nekoliko mjeseci prekinuo sa svojom djevojkom. Carmela ga zatim podsjeti kakvu bi sramotu "kopile" nanijelo obitelji. Tony se pravi da je ne sluša, a bijesna Carmela uzima jastuk i ode spavati u prizemlje. Carmela se dodatno isfrustrira kad sazna da joj je Tony lagao o Christopherovu putu u zagrobni život, rekavši joj da je Christopher bio u raju iako joj je Christopher priznao da je bio u paklu. Osim toga, problem se javi i kad Tony kritizira "svoga jedinoga muškog baštinika", svoga sina A.J.-a, nakon što je slučajno razbio posudu s hranom. Tony se nešto kasnije ispriča A.J.-u. Tony pristane na vazektomiju ako to Carmela i dalje želi. Carmela kaže "Ne", ali da želi da on bude čist i "da bude njezin".